สวัสดีค่ะ ดิฉันเริ่มมีอาการตั้งแต่ช่วงต้นเดือน มีนาคม อาการที่เป็นคือเริ่มปวดท้อง มีประจำเดือน 2-3 วัน มีผื่นขึ้นตามแขนขาบางวัน ท้องผูก ปวดท้องบ้างบางครั้ง และเจ็บหน้าอก 1-2 ครั้ง ผมร่วงมากขึ้น พักผ่อนน้อย(นอนน้อยเพราะนอนไม่หลับ) ทำงานหนักประมาณนึง ตรวจครรภ์ด้วยที่ตรวจปัสสาวะก็ขึ้นขีดเดียวทั้ง 2 ครั้ง ระยะห่างกัน 2 อาทิตย์ มีความสัมพันธ์ล่าสุดช่วงก่อนสิ้นเดือนก.พ. จนล่าสุดต้นเดือนเมษา ก็มีประจำเดือนมา 4 วัน วันแรกมาปานกลาง วันที่ 2 มามากกว่าปกติ วันที่ 3 ปานกลาง วันที่ 4 มานิดหน่อยแค่ครึ่งวัน และมีอาการปวดท้องและตึงที่หน้าอก ระหว่างเวลาที่ผ่านมามีอาการพะอืดพะอม แต่ไม่เคยอ้วกเลย มีหน้ามืดเป็นบางครั้ง แบบนี้มีโอกาสท้องไหมคะ ถ้ามีมีโอกาสมากหรือน้อยคะ
สวัสดีค่ะ อาการปวดท้องเป็นๆหายๆ การขับถ่ายเปลี่ยนแปลง ผื่นขึ้น ผมร่วงและตึงที่หน้าอกดังกล่าวมานั้น ไม่ได้เป็นอาการที่บ่งบอกถึงการตั้งครรภ์แต่อย่างใดค่ะโดยการตั้งครรภ์ในช่วงแรกๆอาจจะไม่มีอาการอะไรที่จำเพาะเจาะจง การคลื่นไส้อาเจียนอาจเกิดได้จากการแพ้ท้อง แต่ก็มีสาเหตุอื่นๆได้เช่นกันจึงควรยืนยันการตั้งครรภ์ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิค่ะ ถ้าให้ผลลบ แต่อาการยังเป็นอยู่ตลอด ร่วมกับประจำเดือนขาดหายไปด้วย ควรไปพบแพทย์เพื่อตรวจยืนยันอีกครั้งที่รพ.ค่ะ การมีเพศสัมพันธ์ในช่วงดังกล่าวมา ถ้าไม่ได้ป้องกัน มีโอกาสตั้งครรภ์ได้ค่ะ